**KONKURSS**

**AASTA PARIM DOBERMANN**

**I Üldine**

1.1 Aasta parima (AP) dobermanni konkursil võib osaleda Eestis alaliselt elav dobermann, kelle omanikest vähemalt üks on EDÜ liige.

1.2 Konkursi kategooriad:

* AP näitusekoer
* AP sportkoer
* AP universaalne dobermann
* AP näitusekoerte kennel
* AP sportkoerte kennel
* AP aretusisane
* AP aretusemane

1.3 Vastava kategooria konkursi võitja selgub punktiarvestuse alusel.

1.4 Dokumendid konkursil osalemiseks tuleb esitada elektrooniliselt hiljemalt järgmise aasta 31. jaanuariks EDÜ ametlikule meiliaadressile. Hiljem esitatud tulemusi ei arvestata. Tulemused tuleb esitada vastaval blanketil mis on leitav EDÜ kodulehelt. Välismaiste näituste või võistluste tulemuste kohta tuleb esitada kas kirjelduslehe, diplomi või katseraamatu koopia või vastava ürituse tulemusi kajastava internetilehekülje aadress.

**II AP NÄITUSEKOER**

2.1 Konkurss jaguneb:

* AP kutsikas (arvestatakse beebi- ja kutsikaklassi tulemusi)
* AP juunior (arvestatakse juuniorklassi tulemusi)
* AP näitusekoer (arvestatakse noorte-, ava-, tšempion- ja kasutusklassi tulemusi)
* AP veteran (arvestatakse veteranklassi tulemusi)

2.2 Punktiarvestusse lähevad ainult FCI liikmesriikides toimunud sertifikaadiõigusega näitused ja IDC erinäitus.
2.3 AP kutsika ja AP veterani konkursil arvestatakse 2-5 näituse tulemust, AP juuniori ja AP näitusekoera konkursil arvestatakse 3-5 näituse tulemust. AP näitusekoera konkursil lähevad arvesse ainult hindega „suurepärane“ saadud kohad.

2.3 Punktiarvestus

|  |  |
| --- | --- |
| klassis saavutatud koht | Punktid |
| 1. koht | 4 |
| 2. koht | 3 |
| 3. koht | 2 |
| 4. koht | 1 |

Näitusekoera konkursil annab tiitel „ TP “ 2 lisapunkti ja „VSP “ 1 lisapunkti.
Beebi-, kutsika-, juunior- ja veteranklassis annavad vastava klassi TP -2 lisapunkti ja VSP -1 lisapunkti.

AP näitusekoera konkursil arvestatakse rahvusvahelise näituse puhul tiitli „CACIB“ eest 2 lisapunkti ja „res-CACIB“ eest 1 lisapunkt.

2.4 Koefitsiendid

|  |  |
| --- | --- |
| Näituse liik | Koefitsient |
| Rahvusvaheline näitus | 2 |
| Dobermannide erinäitus | 3 |
| Euroopa Võitja, Maailma Võitja | 4 |
| IDC erinäitus | 6 |

Rahvuslike kõikide tõugude näituste ja rühmanäituste punkte ei korrutata koefitsiendiga.

Koefitsiendiga korrutatakse näituse eest arvestatud punktide summa ehk kohapunktid + lisapunktid.

**III AP SPORTKOER**

3.1 Konkursil arvestatakse 2-5 koolitustulemust, arvesse lähevad ametlike Eestis toimunud võistluste või rahvusvaheliste tiitlivõistluste tulemused, mis on kantud koera võistlusraamatusse, samuti vastaval aastal sooritatud testid.Arvestatakse ainult sooritatud tulemusi.

3.2 Sportkoera konkursi lisavõistluste puhul arvestatakse vastava ala 2-5 koolitustulemust, nende hulgas võib olla üks eksam.
Lisavõitluste kategooriad:

* AP kuulekuse koer (arvestatakse SK, KK, BH, IGBH ning IPO R RH, IGP ja PJK B-osa tulemusi)
* AP jäljekoer (arvestatakse IFH, IGP FH ning IPO R RH-F, PJK ja IGP A-osa tulemusi)
* AP kaitsekoer (arvestatakse IGP C-osa ja BC-võistluse C-osa tulemusi, konkursil osalemise eelduseks on vähemalt KK2 tulemus)
* AP päästekoer (arvestatakse IPO-R tulemusi, nii täis-kui osasooritusi)

3.3 AP Sportkoera punktiarvestus:
V või ALG astmes saavutatud tulemuse punktid korrutatakse 0,2-ga

1.astmes saavutatud tulemuse punktid korrutatakse 0,3-ga

2.astmes saavutatud tulemuse punktid korrutatakse 0,4-ga

3.astmes saavutatud tulemuse punktid korrutatakse 0,6-ga

Lisavõistlustel arvesse mineva eksami punktid korrutatakse lisaks veel 0,5-ga.

Lisakoefitsiendid: EDÜ MV 1,5 ; EMV 2; IDC MV 3; FCI MV 5.

Testide eest arvestatakse punkte järgmiselt: BH -5 p, iseloomutest – 10 p, ZTP - 35 p, Körung -70 p. Testide eest saadavad punktid lisatakse lõppsummale ilma koefitsiendiga korrutamata.

**IV AP UNIVERSAALNE DOBERMANN.**

4.1 Konkursi tulemuse saamiseks liidetakse koera koht AP sportkoera konkursil ja AP näitusekoera konkursil. Kohtade liitmise tulemusena väikseima punktide arvu saanud koer saab tiitli AP universaalne dobermann. Kui on kaks võrdse punktide arvuga koera, on määravaks koht sportkoera konkursil. Kui ka see on võrdne, võidab arvestusaastal saavutatud suurema kaitseosa punktide arvuga koer.

**V AP NÄITUSEKOERTE KENNEL, AP ARETUSISANE, AP ARETUSEMANE**

5.1 Konkurssidel saavad osaleda Eestis elavad ja Eestis registreeritud kennelnimega kasvatajad, kes on EDÜ liikmed. Aretuskoer peab olema EST-registris ja elama alaliselt Eestis.

5.2 Tiitlid antakse välja näituste tulemuste põhjal. Arvestus on sama, nagu AP näitusekoera konkursi puhul. Arvestatakse nii kutsikate, juuniorite, täiskasvanud koerte kui ka veteranide tulemusi sertifikaadiõigusega näitustelt või IDC erinäituselt. Iga koera kohta maksimaalselt 5 tulemust.
5.3 Konkursil arvestatakse vähemalt 3 erineva koera tulemusi. Konkursile esitatud kasvandikud peavad olema vähemalt kahest erinevast pesakonnast ning ei pea elama Eestis.

**VI KONKURSS AP SPORTKOERTE KENNEL**

6.1 Konkursil saavad osaleda Eestis elavad ja Eestis registreeritud kennelnimega kasvatajad, kes on EDÜ liikmed.

6.2 Tiitel antakse välja koolitustulemuste põhjal. Arvestus on sama, nagu AP sportkoera konkursi puhul. Konkursil arvestatakse vähemalt 3 erineva koera võistluse või testi tulemust s.h. Eestis toimunud eksamid. Iga koera kohta maksimaalselt 5 tulemust. NB! Eksamitulemuste eest saavutatud punktid korrutatakse täiendavalt veel koefitsiendiga 0,5 .

6.3 Konkursile esitatud kasvandikud peavad olema vähemalt kahest erinevast pesakonnast ning ei pea elama Eestis.